Tirsdag bød 14 balletdansere fra Det Kongelige Teater i København nordjyderne op til dans til årets sommerballet. Det skete i Rebild Bakker, hvor gæsterne kunne nyde balletdansernes show under åben himmel. - Jeg synes det er fantastisk at være her i Rebild. Vi får sommetider skudt i skoene, at vi altid er i København. Så det er fantastisk at starte jyllandsturneringen ud her, siger tournechef Annette Berner fra Den Kongelige Ballet. Danserne stod klar med både moderne og mere klassiske danse til de godt 2500 fremmødte. Blandt andet blev der danset stykker fra den kendte ballet Napoli.

Referat:
Rebild Bakker lagde tirsdag rammen om en forestilling med balletdansere fra Det Kongelige Teater.